ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
কামিলা বেল
পাঁচ বছর বয়সে তিনি এনবিসি টেলিভিশনের একটি থ্রিলার চলচ্চিত্রে অভিনয় করেন। চলচ্চিত্রটির নাম ছিলো "ট্র্যাপড বিনিথ দ্য আর্থ"। অভিনয় পেশাজীবনে তাঁর যাত্রা শুরু "আ লিটল প্রিন্সেস" চলচ্চিত্রে একটি ছোট ভূমিকায় অভিনয়ের মাধ্যমে। নাম ভূমিকায় তিনি প্রথম অভিনয় করেন ২০০০ সালের চলচ্চিত্র "রিপ গার্লস"-এ। এটি ছিলো ডিজনি চ্যানেলের একটি চলচ্চিত্র। কিছুদিন বিরতি নিয়ে তিনি আবার চলচ্চিত্রে ফিরে আসেন। এবার তিনি "হোয়েন আ স্ট্রেঞ্জার কল্‌স" চলচ্চিত্রে নাম ভূমিকায় অভিনয় করেন। এরপর তিনি রোলান্ড এমেরিশ পরিচালিত ব্লকবাস্টার চলচ্চিত্র "১০,০০০ বিসি"-এ অভিনয় করেন। এই চলচ্চিত্রের কাহিনী গড়ে উঠেছে প্রাচীন যুগের মানুষকে নিয়ে। এরপর বেলের সবচেয়ে বড় চলচ্চিত্র ছিলো "পুশ" চলচ্চিত্রে কিরা হোলিস চরিত্রে অভিনয়। চলচ্চিত্রটি ছিলো একটি বিজ্ঞানকল্পকাহিনী ভিত্তিক থ্রিলার।